# Pedro Giannini

Pedro Giannini (italià: Pietro Giannini) (Pescia, c. 1740 - Aragó, c. 1808) va ser un matemàtic espanyol d'origen italià.

## Vida i obra

Poc es coneix de la seva vida abans de la seva vinguda a Espanya. Ve néixer a Pescia i, probablement, va ser deixeble de Vincenzo Riccati, tot i que només és una suposició basada en el fet que el cita nombroses vegades a les seves obres. El 1773 va publica a Parma uns Opuscula Mathematica, consistents en tres treballs sobre hidràulica, sobre la cicloide i sobre geometria.
Va venir a Espanya el 1776, cridat pel ministre de Carles III Félix Gazzola per a ser professor de matemàtiques de l'Acadèmia d'Artilleria de Segòvia. Va ser nomenat primer professor de l'Acadèmia el 1777 substituint Cipriano Vimercati, que va marxar a l'Escola Naval Militar de Ferrol. En la seva llarga etapa com primer professor de l'Acadèmia va aprofundir els programes d'ensenyament, va nomenar un major nombre d'ajudants i va dotar l'escola amb una gran biblioteca i amb aparells científics moderns, dels quals va fer-ne diversos inventaris que es conserven.
Tampoc s'ha aclarit com i quan va morir: el seu rastre es perd el 1809 a l'Aragó durant la Guerra del Francès.
La seva obra més notable és el Curso Matemático para la enseñanza de los caballeros cadetes del Real Colegio Militar de Artillería publicat en quatre volums els anys 1779, 1782, 1795 i 1803 cadascun de ells, escrits en castellà. El primer versa sobre geometria, trigonometria i seccions còniques; el segon sobre aritmètica i àlgebra; el tercer sobre anàlisi matemàtica i el quart sobre estàtica, hidroestàtica i dinàmica. El volum tercer sobre càlcul diferencial i integral, en el que usa la notació de Leibniz, és el més extens, el que aborda més temes i el que assoleix més nivell d'abstracció.
També va publicar el 1784 les Prácticas de Geometría i Trigonometría con las tablas de Logaritmos, també escrit en castellà.

## Referències

* ↑ Arrighi, 1995, p. 145.
* ↑ Navarro Loidi, 2013b, p. 168.
* ↑ Navarro Loidi, 2017, p. 77.
* ↑ Navarro Loidi, 2013a, p. 345.
* ↑ Navarro Loidi, 2013a, p. 345-346.
* ↑ Muñoz Rey, 2019, p. 140 i ss.
* ↑ Navarro Loidi, 2013b, p. 25.
* ↑ Arrighi, 1995, p. 162.
* ↑ Navarro Loidi, 2017, p. 77-78.
* ↑ León.Mantero, Santiago i Gutiérrez-Arenas, 2020, p. Cap. 5.3.
* ↑ Navarro Loidi, 2013b, p. 421 i ss.

## Bibliografia

* Arrighi, Gino. «Pietro Gianni (Sec. XVIII) matematico di Pescia». A: Associazione culturale Buggiano Castello (ed.). Atti del Convegno su personaggi nella storia della Valdinievole (en italià). Comune di Buggiano, 1995, p. 145-152.
* Muñoz Rey, Yolanda «Los inventarios de los instrumentos científicos de la Academia de Artillería de Segovia realizados por Giannini» (en castellà). ArtyHum, Vol. 61, 2019, pàg. 140-153. ISSN: 2341-4898.
* Navarro Loidi, Juan «La incorporación del cálculo diferencial e integral al Colegio de Artillería de Segovia» (en castellà). Llull, Vol. 36, Num. 78, 2013a, pàg. 333-358. ISSN: 0210-8615.
* Navarro Loidi, Juan. Don Pedro Giannini, o las matemáticas de los artilleros del siglo XVIII (en castellà). Asociación Cultural "Biblioteca de Ciencia y Artillería", 2013b. ISBN 978-84-935-7717-9.
* Navarro Loidi, Juan. «Newton and the Spanish artillerymen». A: Elizabethanne Boran, Mordechai Feingold (eds.). Reading Newton in Early Modern Europe (en anglès). Brill, 2017, p. 64-88. ISBN 978-90-04-33664-3.
* León.Mantero, Carmen; Santiago, Ana; Gutiérrez-Arenas, Maria Pilar. «El método de máximos i mínimos en los libros de texto españoles del siglo XVIII: Influencias europeas». A: López Esteban, Carmen; Maz Machado, Alexander (eds.). Las matemáticas en España durante el siglo XVIII a través de los libros y sus autores (en castellà). Ediciones Universidad de Salamanca, 2020, p. Cap. 5. ISBN 978-84-1311-295-4.

## Enllaços externs

* O'Connor, John J.; Robertson, Edmund F. «Pedro Giannini» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* García Hourcade, Juan Luís. «Pedro Giannini» (en castellà). Historia Hispánica, 2022. [Consulta: 29 gener 2025].